CELEX: 62011CA0154
Language: da
Date: 2012-07-19 00:00:00
Title: Sag C-154/11: Domstolens dom (Store Afdeling) af 19. juli 2012 — Ahmed Mahamdia mod Den Demokratiske Folkerepublik Algeriet (anmodning om præjudiciel afgørelse fra Landesarbeitsgericht Berlin — Tyskland) (Retligt samarbejde i civile sager — forordning (EF) nr. 44/2001 — kompetence i sager om individuelle arbejdsaftaler — kontrakt indgået med et tredjelands ambassade — arbejdsgiverstatens immunitet — begrebet »agentur, filial eller lignende virksomhed« som omhandlet i artikel 18, stk. 2 — foreneligheden af en værnetingsaftale, hvorefter tredjelandets retter er kompetente, med artikel 21)

29.9.2012   
            
            
               DA
            
            
               Den Europæiske Unions Tidende
            
            
               C 295/11
            
         Domstolens dom (Store Afdeling) af 19. juli 2012 — Ahmed Mahamdia mod Den Demokratiske Folkerepublik Algeriet (anmodning om præjudiciel afgørelse fra Landesarbeitsgericht Berlin — Tyskland)
   (Sag C-154/11) (1)
   
   (Retligt samarbejde i civile sager - forordning (EF) nr. 44/2001 - kompetence i sager om individuelle arbejdsaftaler - kontrakt indgået med et tredjelands ambassade - arbejdsgiverstatens immunitet - begrebet »agentur, filial eller lignende virksomhed« som omhandlet i artikel 18, stk. 2 - foreneligheden af en værnetingsaftale, hvorefter tredjelandets retter er kompetente, med artikel 21)
   2012/C 295/17
   Processprog: tysk
   
      Den forelæggende ret
   
   Landesarbeitsgericht Berlin
   
      Parter i hovedsagen
   
   
      Sagsøger: Ahmed Mahamdia
   
      Sagsøgt: Demokratische Volksrepublik Algerien
   
      Sagens genstand
   
   Anmodning om præjudiciel afgørelse — Landesarbeitsgericht Berlin — tilsidesættelse af artikel 18, 19 og 21 i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EFT L 12, s. 1) — fastlæggelse af retternes kompetence til at tage stilling til en sag om lovligheden af opsigelsen af sagsøgeren, der er statsborger i en medlemsstat og i et tredjeland, som har været ansat som chauffør i den medlemsstat, hvor han er statsborger, af ambassaden for det tredjeland, hvor han ligeledes er statsborger, på grundlag af en arbejdskontrakt, der fastlægger kompetencen for retterne i denne sidstnævnte stat
   
      Konklusion
   
   
               1)
            
            
               Artikel 18, stk. 2, i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område skal fortolkes således, at et tredjelands ambassade, som er beliggende på en medlemsstats område, udgør en »virksomhed« i denne bestemmelses forstand i en tvist vedrørende en ansættelseskontrakt, som er indgået af ambassaden på vegne af udsenderstaten, når de opgaver, som arbejdstageren har udført, ikke henhører under udøvelsen af offentlig myndighed. Det tilkommer den nationale ret, for hvilken sagen er indbragt, at fastlægge den præcise art af de opgaver, som arbejdstageren har udført.
            
         
               2)
            
            
               Artikel 21, nr. 2), i forordning nr. 44/2001 skal fortolkes således, at en værnetingsaftale, som er indgået, inden tvisten er opstået, er omfattet af denne bestemmelse, for så vidt som den giver arbejdstageren mulighed for at anlægge sag ved andre retter ud over dem, der sædvanligvis er kompetente i henhold til de særlige regler i forordningens artikel 18 og 19, herunder i givet fald ved retter, der er beliggende uden for Unionen.
            
         
      (1)  EUT C 173 af 11.6.2011.